JohanHeinsen/ENO huggingface dataset:
Aarhuus Stifts-Tidende, 1838-02-24
J Palais royal (i Paris) arresteredes nylig en Kone som havde stiaalet et Stykke Brænde af det der opstablede Forraad. Dronningen, hendes Svigerdatter og Prindsesse Clementine, kom til i det samme, og spurgte Konen, hvorfor hun havde gjort det. Med Angerens Taarer fortalte hun, at hun og fire Børn frøs saa forfærdeligt og havde ikke den hele Vinter eiet en Splint Brænde. Paa Dronningens Forbøn blev Konen frigivet, og da hun kom hjem fandt hun et heelt Læs Brænde, som Foræring fra Dronningen, og adskillige Klædningstykker til Børnene fra Hertuginden af Orleans.
Aarhuus Stifts-Tidende, 1838-02-24
J Brüssel viste nylig det theaterbesøgende Publikum en ganske mærkelig Ømhedsfølelse. Under en 14 Gr. Kulde blev der opført Baletten Sylphiden. Strax i første Akt blev der kastet en Billet ned paa Theatret, der blev aabnet af Politiet, og indeholdt en Bøn fra de qvindelige Tilskuere om, at Damerne i Balletten maatte for denne Aften være fritagne for at vise sig i det sædvanlige ætheriske Costume. Det bevilgedes, og øieblikkelig viste sig hele den ætheriske Forsamling med Kaaber og Boas, som naturlig forvoldte et høist comisk Jndtryk.
Aarhuus Stifts-Tidende, 1838-02-24
Den noble Verden i Paris beundrer for nævværende Tid i Gandillots Magazin de eleganteste, prægtigste Meubler af Jern. De ere saa blødt og og fiint udarbeidede, saa smukt polerede og forgyldte, at de ikke staae tilbage, endogsaa i Lethed, for det bedste Citron- og Palmetræe. J Pragt, fiin Basrelief=Arbeid og rug Udziring rivalisere disse Jernmeubler med de skjønneste Arbeider af Ibenholz.
Aarhuus Stifts-Tidende, 1838-02-24
J Anledning af Hs. M. Kongen af Danmarks Fødselsdag, den 28de Januar sidstleden, havde den danske Minister i Paris, Kammerherre v. Koss, foranstaltet en Diner i sit Hotel, hvortil den største Deel af de i Paris værende Danske vare indbudne. Efter at Ministeren havde udbragt Kongens Skaal, oplæstes en ham tilstillet Sang til Melodien af DeDanske i Paris: Vive le roi, vive la france." Skaalen tømtes, som Skik og Brug er i Paris, uden støiende Hurra, men hver tilstedeværende Dansk følte i sit Hjerte en dyb Taknemmelighed for alt det Gode, vi skylde Frederik den Sjettes faderlige Regjering, og Erkjendtlighed mod Forsynet, der bevarede ham paa en saa vidunderlig Maade, da Menneskenes Kunst syntes udtømt.
Aarhuus Stifts-Tidende, 1838-02-24
En fransk Dragonmajor, som nylig har dræbt en Capitain i Duel, er af den franske Krigsminister bleven afskediget, og hans Sekundanter dømte til en Maaneds Arrest, ligesom og Capts. Sekundanter og Regimentets Oberst til 14 Dages Arrest, fordi de ikke havde forhindret Duellen. Dagsbefalingen herom er bleven bekjendtgjort alle franske Regimenter.
Aarhuus Stifts-Tidende, 1838-02-24
En reisende Franskmand, Hr. Saint=Hillaire, har i Cadix bivaanet en glimrende Tyrefægtning, til hvilken blodige Fest der var sammenstimlet en Snees tusinde Tilskuere og Tilskuerinder. Atten Heste bleve dræbte, og alle Picadores meere eller mindre haardt saarede.
Aarhuus Stifts-Tidende, 1838-02-24
J Paris vil man have gjort den bemærkning at færre Folk døe i Vinter egentlig af Kulde, end af den umaadelige Ovnvarme. Den indsluttede Luft i Værelserne bliver nemlig ved den overdrevne Ovn varme berøvet al oplivende Fugtighed, hvilket har Hovedpine og Brystsygdom til Følge. Lægerne gjøre derfor opmærksomme paa den engelske Skik, at sætte et Kar med Vand paa Ovnen, for ved sammes Uddunstning at forebygge den kunstige Varmes skadelige Følger.
Aarhuus Stifts-Tidende, 1838-02-24
Til de elegante Skøiteløbere, som i denne Tid forlyste sig paa Seinen, hører ogsaa Hertugen af Orleans. Rigtignok - hedder det falder Hs. Kgl. Høihed ofte, men han veed altid at reise sig igjen med Anstand.
Aarhuus Stifts-Tidende, 1838-02-24
Da en Beboer af Landsbyen Boulu, i Jura=Departement, nylig kom hjem fra Kirke, fandt han, til sin store Forundring, en Ulv i sin Stue; men skjød den strax. Da Døren var tillukket, kunde den kun være kommen ned igjennem Skorstenen, hvilket lader sig forklare, naar man hører, at Sneen der i Egnen ligger til midt op paa Tagene, og at Skorstenene ere meget lave, men brede. - Da endeel Folk fra Landsbyen Avers ved Greenoble, forleden ved Nattetider vilde ile til Nabobyen, hvor der var udbrudt Jldløs, bleve de, endskjøndt de vare 17 Mand i Tallet, angrebne af en Ulvinde. Flere af dem bleve skrækkelig forbidte, indtil det lykkedes en Mand, som havde en Øxe med sig, at dræbe Dyret.
Aarhuus Stifts-Tidende, 1838-02-24
Hollandske Blade berette følgende Begivenhed fra Druten, i Districtet Maas og Waal: Et vanvittigt ungt Menneske, der af sin Fader holdtes indspærret i et med Ege-Boller beklædt Værelse, laae her i den strænge Kulde nøgen, uden Seng, da han i sine Afsindigheds-Anfald splittede Alting ad. Plaget af den tiltagende strænge Kulde, bad han forleden Aften sin Fader og at maatte komme i Varmen, og tilbød at ville lade sig binde baade Hænder og Fødder; men den haarde Mand afslog sin ulykkelige Søns Begjæring. Næste Morgen fandt man Stakkelen stivfrossen, i en sammenkrøben Stilling, paa sit Straaleie. Der er nu anlagt Sag mod den ubarmhiertige Fader.
Aarhuus Stifts-Tidende, 1838-02-24
Et italiensk Blad indeholder følgende laconiske Caracteristik over tolv af de berømteste italienske Sangerinder, Mad. Boccabati. Erfaring og Kundskab. Har lidt noget af Tiden. Hun befinder sig for Tiden i Brescia. Mad. Brambilla. Vækker, Sympathi ved Skjønhed og Smag. Er nu i Venedig. Mad. Guiditta Grist. Fyrighed i Spil og Sang. Hendes Anstrængelser ere ikke altid lykkelige. Hun er i Bergamo. Mad. Giulietta Grisi. Henrivende Buste, hendes Sang er ikke uden Fortjeneste; imidlertid har hun Lykken at takke for sit Held. Hun er kold som Iis. Engageret er hun ved den italienske Opera i Paris. Mad. La lande. Fordum! J Palermo. Mad. Pasta. Straaler af Aftenrøden. Samler for Tiden Pund Sterlinger i Stæderne i Storbritanien, Mad. Roneide Begnis. Minde om forsvunden Glands. Er nu ved Theater San Carlo i Neapel. Mad. Schoberlechner-Dalloca. Bryst af Malm, Stemme af Sølv, og Talent af Guld. Kjækhed og Held. Er engageret nu og til næste Carneval ved Theater de la Scala i Mailand og til næste Foraar ved den italienske Opera i Wien. Mad. Schutz-OldosiSprudlende i Funker og stigende mod Himlen som Raketter. Agtet af Alle. Udhviler sig efter fri Beslutning. Mad. Tadolini. Klokketone. SyreneSang. Befinder sig nu i Florentz. Mad. Tachinardi-Persiani. En Kjæde af Perler og Diamanter. Engageret ved Pariser-Opergen. Madm. Unzer. Sydens synkende Jld. Nordens Fuldkommenhed. Hun befinder sig for Tiden i Triest.
Aarhuus Stifts-Tidende, 1838-02-24
Atter er en Mandsperson kommet i Daarekisten, af Kjærlighed til Dronning Victoria. Ved de foretagne Politiforhører syntes han at være fornuftig i Alting, eet eneste Punkt undtagen; han indbildte sig nemlig at Dronningen havde vexlet forliebte Øiekast med ham, og erklærte derhos, at han var dødelig forelsket i hende, og at han var viis paa, Hs. M. gjengjeldte hans Følelser. Hans Navn er James Jsh.
Aarhuus Stifts-Tidende, 1838-02-24
J London er død i en offentlig Forsørgelsesanstalt en svensk Baron, 79 Aar gammel, som i sit Testamente kalder sig "Carl Kierulff, Brigadegeneral."¬
Aarhuus Stifts-Tidende, 1838-02-24
J Neapel er det ved en kgl. Forordning (man mener paa Dronningens Anmodning) bleven forbudt Theatrets Balletdandserinder at vise sig mere i det blotte og bare Tricot; herefter skulle de have grønne over Knæet gaaende Underbeenklæder. Man forestille sig nu - hedder det – Sylphiderne, forhen næsten nogne, svæve gjennem Luften i grønne Buxer, a la marinaro." Ved et Skøiteløber-Væddeløb i Harlingen. vandt en Hr. Huizenstra van Terzool Prisen, idet han løb Banen, 160 nederlandske Alen, togang rundt i 14 Sekunder.
Aarhuus Stifts-Tidende, 1838-02-24
Et nylig i Dresden indtruffen Tilfælde har gjort stor Opsigt. En ung adelig Cavalleriellieutenant yttrede sig fornærmende mod de bekjendte syv Göttingske Professorer i Nærværelse af en Student fra Leipzig som derfor udfordrede ham paa Pistoler. Lieutenanten svarede: "at han vilde sende ham sin Rideknægt med en Hundepidsk, hvilket hans Kammerater optoge ham saa ilde, at de ikke længere vilde tjene med ham, hvorfor han blev nødt til at tage sin Afsked. Ogsaa den offentlige Mening har med megen Heftighed erklæret sig imod ham.
Aarhuus Stifts-Tidende, 1838-02-24
J Berlin have nogle i den senere Tid meget dumdristigt udførte Tyverier vakt stor Opsigt. Saaledes blev der i en meget livlig Gade et Vindue trykket ind hos en Uhrmager, indenfor hvilket Manden sad og arbeidede, og lige for hans Næse en Kasse reven bort, hvori der befandt sig otte Guld-Cylinder uhre. Da den bestyrtsede Mand, raabende om Hjelp, vilde ud igjennem Dørren, fandt han denne lukket udenfra, og inden han kunde faae den op, vare Tyvens langt borte. Jkke mindre Opsigt gjør sammesteds en Operadandserindes Undvigelse. Hun er for nogle Dage siden løben bort med en curlandsk Adelsmand. Hun er allerede - hedder det i Avisberetningen - udslettet af Listen over Theaterpersonalet, men om hun ogsaa er det af sine talrige Tilbederes Hukommelse, er et stort Spørgsmaal."
Aarhuus Stifts-Tidende, 1838-02-24
Den 19de Januar stod i München en ung Soldat førstegang Skildvagt. Kongen gik forbi ham og han præsenterede. Dette behagede Kongen saare meget, og han fortalte det til Dronningen. Begge DeM. begave sig nu i en Gallavogn hen til Stedet hvor Skildvagten stod, og den unge Soldat præsenterede igjen. Det var Hertug Mar af Leuchtenberg. Ludvig Drukker, den bekjendte villige Viinhandler i Berlin, bekjendtgjorde nylig i Aviserne: Ved en ny Sending fra Colln er jeg sat istand til at overlade en meget billig Biskop.
Aarhuus Stifts-Tidende, 1838-02-24
Politiet i Hamborg udlover 1000 Rdlr. Cour. i Belønning til den, som, selv under Navnets Fortielse, beviisligen kan angive Gierningsmanden til den i Natten til 9de de i Kalkgaarden skeete Jldspaasættelse.
Aarhuus Stifts-Tidende, 1838-02-24
Om de paa Christianias National-Theater sidstl. 28de Januar foregaaede (her i Avisen, forhen omtalte) Spektakler ved Opførelsen af H. Wergelands nye Stykke: "Campbellerne," fortrelles følgende af et Øievidne: Efter at Prologen var fremsagt af Skuespiller Nielsen, hørtes stærkt bifald fra alle Kanter, men strax efter blev der pebet, og nu opstod der en Kamp mellem Piberne og Klapperne, for at overdøve hinanden, hvilket varede i 5 Minutter, da Stykket begyndte. Da første Akt var forbi, begyndte Støien paany med endnu større Heftighed, fra begge Sider. Damerne bleve ængstelige og Politimesteren søgte forgiæves at dæmpe Støien, da Minoriteten (Piberne) ikke vare at formaae til at ophøre. Forgiæves begyndte man to Gange paa anden Act; men Skuespillerne kunde ikke komme til Ørde og Tæppet maatte atter gaae ned. Nu forsøgte Orchesteret at bringe Enighed, blandt Publikum ved at spille Nationalsangen, hvilket ogsaa lykkedes, idet begge Partier istemte denne. Men neppe var Nationalsangen tilende, forinden en Pibe fra en af Logerne brød Freden, og nu begyndte det samme Spectakel. Forfatteren, der fra en af Logerne var Tilskuer, forsøgte at komme til Orde; men hans Stemme blev naturligviis strax overdøvet. For tredie Gang gik Tæppet op, en Skuespiller traadte frem, og forelagte Publikum det Spørgsmaal fra Directionen: "Om Stykket skulde spilles eller ikke," Da man havde tilladt Opførelsen, af 1ste Akt, kunde naturligviis Jngen med Grund modsætte sig, at Stykket blev givet tilende, og dette blev saaledes deels lydelig og deels stiltiende vedtaget af det hele Publikum, og Politimesteren opfordrede Enhver til at susvendere sin Dom indtil Stykkets Slutning, og nu fik man anden Gang Fred, og Stykket blev spillet tilende. Gemytterne vare imidlertid ophidsede; man kunde befrygte en Slutningscatastrophe, hvorfor ogsaa Damerne i Parqvettet toge det fornuftige Parti at gaae deres Vei midt under sidste Act. Da denne var forbi begyndte Striden, med fornyet heftighed fra begge Sider, og der opstod megen Larm. De tilbageværende Damer fortrak saa hurtigt, som de kunde, og Politimesteren opfordrede Alle til at gaae hjem. Men da Klapperne udgjorde en stor Pluralitet, forlangte disse, at Piberne skulde gaae først. Endeel af dem gik ogsaa; men da Enkelte haardnakket vedblev at pibe, gik det andet Parti til den Yderlighed at begynde Haandgribeligheder. Nu var al Orden og Anstændighed forbi. Under Raabet: "Ud med Piberne!" begyndte først en Æbleregn paa de Pibere, som vare i Parquettet, og derefter begyndte man at gjøre Næveretten gjældende. Nogle sprang over Skrankerne ned i Parqvettet, og det var kun Politimesterens Mellemkomst den hindrede alvorlige Excesser; thi efter at der var falden enkelte Ræveslag, begave Alle sig ud af Theatret. Udenfor dette bleve imidlertid endeel Personer paa en lumpenMaadesmishandlede.
Aarhuus Stifts-Tidende, 1838-02-24
Bekjendtgjørelser. Med dyb Vermod maae jeg tilkjendegive fraværende Slægt og Venner, at det har behaget den Algode den 22de dennes, til et bedre Liv at hjemkalde min Forlovede, Kjøbmand Poul Nørgaard, efter 16 Dages Sygeleie, i en Alder af 32 Aar, og saa Maaneder for jeg med ham skulde knyttet det ømmeste Baand. En utrættelig Arbeidsomhed, stræng Redelighed og hjertelig Hengivenhed for hans Venner, vare de Egenskaber der især gjorde ham agtet og elsket i sin Kreds, og som gjør mig hans Tab uerstatteligt. Condolence frabedes. Aarhuus, den 24de Febr. 1838. Eline Møller.
Aarhuus Stifts-Tidende, 1838-02-24
At Restancellisten over Bidrag til Almueskolevæsenet her i Staden for Halvaaret til 1ste Mai d. A. er mig tilstillet forsynet med Amtets Approbation, bliver herved overeensstemmende med Fr. 2den Juni 1830. bekjendtgjort, ligesom ogsaa, at Udpantning derefter vil blive paabegyndt den 12te Marts d. A. saafremt Restancerne ikke forinden indbetales til Kæmnercassereren, Hr. Politiassistent Nielsen. - Aarhuus ByefogedContoir, den 10de Februar 1838. Fleischer.
Aarhuus Stifts-Tidende, 1838-02-24
Leverdagen den 17de Marts næstkommende, Klokken 10 Formiddag, afholdes paa Raadstuen her i Byen en Skiftesamling i Boet efter afdøde Enkemadame Jda Kierstine Berg paa Demstrup. Hvorom Vedkommende, efter Forordningen 24de April 1821, herved gives Underretning. - Herredsfogedcontoiret i Mariager, den 22de Febr. 1838. Claudi.
Aarhuus Stifts-Tidende, 1838-02-24
Efter Begjering af Opbudsmændene i Vice-Consul Kjøbmand P. Herskinds Boe, bliver ved een eneste Auction, som afholdes paa Aarhuus Raadhuus Torsdagen den 1ste Marts førstkommende, om Formiddagen Kl. 11, bortsolgt følgende Boet tilhørende Eiendele: En Toft uden for Middelgades Port. En Actie i Aarhuus Teglværk. 1 1/2 Actie i Fuldblodshingsten Cassio. Conditionerne kan nærmere erfares forinden Auctionen hos Opbudsmændene Kjøbmand S. Søegaard og Politieassistent Nielsen. Aarhuus, d. 16de Febr. 1838. Fleischer.
Aarhuus Stifts-Tidende, 1838-02-24
Jfølge Begjæring af Directionen for Markvæsenet, her i Staden afholdes Licitation paa Aarhuus Raadstue førstkommende Torsdag den 1ste Marts, om Formiddagen Kl. 11, til Jstandsættelse og Vedligeholdelse af Udmarksdigerne omkring Byens Mo Hvilket herved bekjendtgjøres. Aarhuus Byefogedcontoir, den 21de Febr. 1838. Fleischer.
Aarhuus Stifts-Tidende, 1838-02-24
Den til Torsdagen den 15de Marts førstkommende berammede Auction i og over en Gaard m.v. i Attrup, bliver efter Reqvirentens forandrede Bestemmelse, afholdt Fredagen den 9de Marts næstkommende, Klokken 11 Formiddag. Hvilket herved bekjendtgjøres. Sønder & Mols Herreders Contoir i Ebeltoft, den 21de Februar 1838. Stephensen.
Aarhuus Stifts-Tidende, 1838-02-24
Auction over Halvblodsheste. Efter Begjæring af dHrr. Proprietair Søltoft. til Tyrrestrup og Kammerraad Glud til Jensgaard, bliver Torsdagen den 22de Marts førstk., Kl. 3 Eftermiddag, i Woer og Nim Herreders Rets Locale paa Horsens Raadhuus bortsolgt følgende Halvblodsheste, som blive fremstillede paa Raadhuus=Pladsen, udenfor dette Locale: 1) En castaniebruun tre Aars Hoppe, uden Aftegning. 2) En bruun to Aars Hoppe med Stjerne og Snip, venstre Bagfod hvid. 3) En bruun to Aars Hingst, med Stjerne og Snip, venstre Bagfod hvid. 4) En dito dito, uden Aftegning. Alle faldne efter I. Moses og Landhopper. 5) En guulrød to Aars skjernet Hoppe, falden efter Cassio og en Landhoppe. 6) En blankbruun fire Aars Vallak med Blis, høire Forfod og begge Bagfødder hvide, falden efter Claudesley og en Landhoppe. For bekjendte og vederhæftige Kjøbere gives Credit i 6 Uger. Hvilket herved bekjendtgjøres. Woer og Nim Herreders Contoir i Horsens, den 15de Februar 1838. Bernth.
Aarhuus Stifts-Tidende, 1838-02-24
Efter vedkommende Udlægshavers Begjæring bliver den Skipper Niels Nielsen Hjernes Enke Johanne Hjernøe tilhørende og i Borgergaden her i Byen under No. 3 beliggende Gaard, med tilhørende Jordlod, stillet til 3 Auctioner, som afholdes: Mandagen den 2den April, Tirsdagen den 17de April, og Onsdagen den 2den Mai næstk., hver Dags Formiddag Kl. 11. Første og anden Auction afholdes paa Horsens Raadstue, men tredie Auction i selve Stedet, der er assureret for 1320 Rbdl. Sølv, og bestaaer af et Forhuus paa 9 Fag, et samme tilbygt Halvtag paa 7 Fag, et Sidehuus paa 5 Fag og et Baghuus paa 8 Fag, Alt en Etages Egebindingsværk, herforuden af 2 smaae Halvtage. J Henhold til Placaten af 22de April 1817 bekjendtgjøres dette tillige til Efterretning for Pantehaverne og andre Vedkommende. - Conditionerne erfares hos Procurator Horn her i Byen. Horsens, den 18de Februar 1838. Ræder.
Aarhuus Stifts-Tidende, 1838-02-24
Jfølge Forliig og Udlæg bliver ved 3de Auctioner, der afholdes: Onsdagen den 7de Marts d. A., 21de samme Maaned, og Torsdagen – 5te April næstefter, hver Dags Formiddag Kl. 11, opraabt til Bortsalg den Niels Johansens Enke Barbara Jacobsdatter og Anders Rasmussen tilhørende Gaard paa Søndervissing Mark, Thyrsting Herred, som nu beboes af Mads Andersen Skousbøll, med underliggende Eiendomme, staaende for Hartkon, Ager og Eng 2 Tdr. 5 Skpr. 2/5 Alb., efter Conditioner der erfares paa Auctionsstederne. Første og anden Auction afholdes her paa Contoiret, og tredie Auction i den sælgende Gaard. Hvilket herved bekjendtgjøres overeensstemmende med Placaten af 22de April 1817 til alle Vedkommendes Efterretning. Thyrsting og Wrads Herreders Contoir i Brædstrup, den 13de Februar 1838. Wittusen. Det i Aller Bye, 2 Mile fra Haderslev og 2 Mile fra Colding, ved Landeveien beliggende, afd. Frands Sørensen og dennes ligeledes afdøde Kones Arvinger tilhørende Kroested, tilligemed dets betydelige Tilliggende, bliver den 6te Marts d. A. ved offentlig Auction bortsolgt. Til Gaarden, som er forsynet med gode huusbygninger, hører et Jordsmaal af circa 126 Tdr. a 320 Roder til Tønden, eller circa 97 Styertønder a 260 Roder. Lænderierne bestaae af fortrinlig god Ager- og Engbund, og ere for største Deel i Nærheden af Gaarden. Desforuden befinder sig ved Gaarden en Skov og et Stykke Tørvemose. Tiltrædelsen er fastsat til den 1ste Mai d. A., dog maa Kjøberen fra 1ste April d. A. forberede Sommersæden. Auctionen foretages bemeldte Dag om Formiddagen Kl. 10 slet. i Kroestedet selv, og er Hr. Pastor Fischer i Aller beredvillig til paa Forlangende at give nærmere Oplysning. Haderslev i Tyrstrup Herredsfogderie, den 23de Jan. 1838. Claussen.
Aarhuus Stifts-Tidende, 1838-02-24
Jordegods til Salg. Efter Begjæring af Arvingerne efter afgangne Justitsraad Fiedler til Baanæs og ligeledes afgangne Enkefrue, vil den i Sielland, Sorøe Amt, Vester-Flakkebjerg Herred, ved Stranden i Nærheden af Skjelsköer beliggede Hovedgaard Basnæs med Tilliggende blive stillet til den 3die Auction, hvorved endelig Bortsalg attraaes, Onsdagen den 28de Marts d. A. Eiendommen bestaaer af: a) Basnæs Hovedgaard, at Hartkorn fri Hovedgaardstaxt Ager og Eng 103 Tdr. 5 Spr. 2 Alb., hvortil et Areal af c. 700 Tdr. Land Agerjord og c. 200 Tdr. Land Eng og Græsning; Tjærebye Sogns Konge- og Kirke-Tiende, matrikulerede til 56 Tdr. 4 Skpr. Hartkorn og hvilende paa 1072 Tdr. 2 Skpr. 1 Fdkr. 1 Alb. tiendeydende Hartkorn; c) Skove af Hartkorn 4 Tdr. 4 Skpr. 1 Fdkr. 1 Alb. Skovskyld med et Areal af c. 400 Tdr. Land; d) Bøndergods af Hartkorn 615 Tdr. 1 Fdkr. 2 Alb. og e) Basnæs Stubmølle. I Eiendommen indestaae 140,000 Rbd. af offentlige Stiftelsers Midler, som kunne forventes fremdeles at kunne forblive indestaaende i samme, og af den øvrige Kjöbesumkan endvidere efter nærmere Overeenskomst forblive staaende indtil 60,000 Rbd. Auctionsconditionerne m. 1. Oplysninger ere til Eftersyn i Kjöbenhavn hos Landsoverretsprocurator Bunt men i Løngangsstrædet Nr. 171, 2den Sal, paa Basnæs, hos Cand. juris V. Fiedler, som tillige paaviser Eiendommen, samt hos undertegnede Auctionsdirecteur. Auctionen vil blive afholdt paa selve Gaarden om Formiddagen Kl. 11, hvor de Lysthavende anmodes om at give Møde.
Aarhuus Stifts-Tidende, 1838-02-24
Vester-Flakkebjerg Herredscontoir i Skjelskøer, den 6te Januar 1838. Topsöe.
Aarhuus Stifts-Tidende, 1838-02-24
Da de ved Auctionen den 21de November sidstleden gjorte Bud for Gaarden Gundestrup med underliggende Huus ikke ere fundne antagelige, saa bliver disse Eiendomme stillet til en nye Auction, som afholdes paa Hanherredernes Tingsted Torsdagen den 22de Marts 1838, Formiddag Kl. 10, til alternatioBortsalg eller Bortforpagtning, efter de samme Conditioner som ved forrige Auction ere fremlagte. Eiendommene bestaae af a) Gaarden Gundestrup, der staaer for ufrit Bondeskyldshartkorn Ager og Eng 15 Tdr. 5 Skpr. 1 Fdkr. 1 3/4 Alb., med et Tilliggende af circa 100 Tdr. Agerland og 148 Tdr. Land Hede, Kjær og Mose jorder geometrisk Maal. b) Et paa Gaardens Grund opført Huus, med en Jordlod af ufrit Ager og Engs Hartkorn 3 Skpr. 1 Fdkr. 1 1/4 Alb., som er bortfæstet imod en aarlig Afgivet af 1 Ugedag og 1 Td. Byg. Mergel findes paa flere Steder i Eiendommen. Med Gaarden følger endeel Besætning og Jnventarium samt Føde= og Sædekorn. - Af Kjøbesummen kan 3/5 blive indestaaende i Eiendommen. Det bemærkes forøvrigt at det høieste Bud paa Kjøbet af Gaarden fortrinsviis og strax vil nyde Approbation hvis det opløber til den Sum som findes opgivet i et med Statsgjeldsdirectionens Segl forsynet Brev til Godsinspecteuren, som aabnes efter at Hammerslag er givet. Conditionerne ligge til Eftersyn i det jydske lollandske Landvæsenscontoir under Rentekammeret, Gods inspecteuren Justitsraad Bindesbøll paa Edelsborg pr. Skanderborg, samt hos Forvalter Simonsen paa Aagaard pr. Aalborg, der tillige foreviser Eiendommene.
Aarhuus Stifts-Tidende, 1838-02-24
Jfølge Begjering fra Hr. Procurator Rørbye paa Hr. J. Bützows Vegne bliver den sidstnævnte tilhørende Landeiendom, Skoven kaldet, 3/4 Miil fra Frederikshavn, stillet til Auction paa selve Gaarden den 2den Marts d. A., Kl. 12 Middag. Gaarden ligger meget smukt, tæt omgivet af Skov og kuns 1 Fjerdingvei fra Havet. Den har ufrie Hovedgaardstaxt 1 Td. 5 Skpr. 1 Fdkr. 1 Alb., med et Areal af 46 Tdr. Land, foruden Eng, og 1 Tønde Land stor Elle skov samt 3 Tønder Land Tørvemose, Bygningerne ere nye; Vaaningshuset grundmuret og for en Familie udenfor Bondestanden; Stald- og Ladebygningerne af Bindingsværk, Alt særdeles godt indrettet. Assurancesummen er 2000 Rbdr. Markerne ere for en stor Deel indgrøftede. Mærgel haves i Overflødighed. Conditionerne erfares paa Auctionsstedet, men ligge forinden til Eftersyn hos Procurator Rørbye, med hvem og underhaanden kan accorderes om Eiendommen. Hvilket herved til Efterretning for Liebhavere bekjendtgjøres. Horns Herredscontoir, Frederikshavn, d. 23de Januar 1838. Lassen. Auction over Hovedg. Meilgaard.